Σκλήθρο Φωκίδας

Για οικισμούς με το ίδιο όνομα δείτε το λήμμα: Σκλήθρο (αποσαφήνιση)

Το Σκλήθρο είναι ορεινός οικισμός της Παρνασσίδας στον νομό Φωκίδας σε υψόμετρο 760 μέτρα και βρίσκεται στα βόρεια του νομού στα σύνορα με το νομό Φθιώτιδας. Απέχει 40 χλμ. Β. της Άμφισσας και 17 χλμ. ΒΔ. από τη Γραβιά. Το χωριό είναι κτισμένο ανάμεσα στα βουνά Παρνασσό, Οίτη, Βαρδούσια, Γκιώνα και η γύρω περιοχή κατάφυτη από καρυδιές, μηλιές, βελανιδιές και έλατα. Τα σπίτια του είναι πέτρινα, τα περισσότερα ανακαινισμένα με κεραμοσκεπές. Το 1919 συστάθηκε κοινότητα με έδρα το ίδιο, ενώ το 1943 αποσπάσθηκε από το νομό Φθιώτιδος και Φωκίδος και υπάχθηκε στο νομό Φωκίδος. Σύμφωνα με το σχέδιο Καλλικράτης, από το 2011, αποτελεί την τοπική κοινότητα Σκλήθρου που ανήκει στη δημοτική ενότητα Γραβιάς του Δήμου Δελφών και σύμφωνα με την απογραφή του 2011 έχει πληθυσμό 71 κατοίκους. Τον Ιανουάριο του 1944 δόθηκε μάχη μεταξύ των ανταρτών του ΕΛΑΣ και Γερμανών στρατιωτών αμέσως μετά την λεηλασία του χωριού.

Παραπομπές 

Χωριά του νομού Φωκίδας
Σκληθρο